Visagino savivaldybės bendruomenės sveikatos taryba, sudaryta Visagino savivaldybės tarybos 2019 m. rugpjūčio 29 d. sprendimu Nr. TS-198 „Dėl asmenų skyrimo į Visagino savivaldybės bendruomenės sveikatos tarybą, jos sudarymo ir nuostatų patvirtinimo“ 2020 m. sausio 23 d. sprendimu (Visagino savivaldybės bendruomenės sveikatos tarybos 2020 m. sausio 23 d. protokolas Nr. 9-85) patvirtino **šiuos Visagino savivaldybės visuomenės sveikatos rėmimo 2020 m. specialiosios programos prioritetus:**

1. Užkrečiamųjų ligų prevencija ir kontrolė (*kryptys: tymų profilaktika; mokslu pagrįstos informacijos gyventojams teikimas ir sklaida vakcinacijos tema, erkių platinamų ligų profilaktika ir vakcinacija nuo užkrečiamųjų ligų (tymų ir kt.*).

2. Gyvenamosios aplinkos atitikties sveikatinimo normoms prevencija (triukšmo prevencija, geriamojo vandens, maudyklų vandens stebėsena).

3. Sveikos mitybos vaikams organizavimo tobulinimas ir maisto švaistymo mažinimas.

4. Lytinis švietimas (*vaikams nuo 10 iki 18 metų*).

5. Psichikos sveikatos stiprinimas (*kryptys: psichiatro/psichoterapeuto paslaugų teikimas vaikams; smurto ir patyčių prevencija; vyresnio amžiaus asmenų (virš 65 metų amžiaus) sveikatos (psichinės, fizinės) išsaugojimo poreikių identifikavimas ir tenkinimas).*

6. Sveikatai žalingos elgsenos prevencija (rūkymo (iš jų *elektroninės cigaretės),* alkoholio ir kitų psichotropinių medžiagų vartojimo prevencija).

Patvirtinus Visagino savivaldybės visuomenės sveikatos rėmimo 2020 m. specialiąją programą, kurios projektą 2020 m. vasario mėnesį planuojama teikti tvirtinti Visagino savivaldybės tarybai, bus skelbiamas projektų paraiškų priėmimas aukščiau išvardintiems prioritetams.